b'\n_START_ARTICLE_\nGreg Germann\n_START_SECTION_\n\xc5\xbdivotopis\n_START_PARAGRAPH_\nGermann je ro\xc4\x91en u Houstonu, Teksasu, no djetinjstvo je proveo \xc5\xbeive\xc4\x87i u Koloradu. Njegov otac, Edward A. Germann, bio je scenarist i profesor, a majka, Marlene Marian Faulkner bila je doma\xc4\x87ica. Greg je diplomirao glumu na sveu\xc4\x8dili\xc5\xa1tu Northern Colorado, a s glumom po\xc4\x8dinje na daskama Broadwaya glume\xc4\x87i u predstavama "Assassins", "The Person I Once Was" i "War Games"._NEWLINE_Najvi\xc5\xa1e ga je proslavila uloga u FOX-ovoj seriji "Ally McBeal", no poznat je i po gostovanjima u serijama "Ned i Stacey", "Ku\xc4\x87anice", "Eureka", "Ellen" i "The Bernie Mac Show". Osim glumom, Greg se bavi i re\xc5\xbeijom, te je tako re\xc5\xbeirao jednu epizodu 5. sezone "Ally McBeal"._NEWLINE_Germann je u braku s glumicom Christine Mourad i zajedno imaju sina Asu ro\xc4\x91enog 1997. godine.'